
A stressz esemény során bekövetkező továbbgyűrűzési hatás elemzése a román bankrendszerben

Kulcsszavak: stressztesztek; pénzügyi hálózatok; bankközi kapcsolatok; továbbgyűrűzési hatás; „too interconnected to fail”
A 2007-ben kialakult gazdasági válság előtérbe helyezte a banki eszközportfólió makroprudenciális stressztesztelését. Mivel ezen eszközportfoliók valójában egy számos kapcsolódási ponttal rendelkező, magas koncentrációjú pénzügyi hálózatot alkotnak, a stressztesztek kivitelezésekor már nemcsak a „too big to fail” jelenséget, hanem a „too interconnected to fail” aspektust is szem előtt kell tartani. A tanulmány célja, hogy feltérképezze a romániai bankpiaci szereplők közötti kapcsolódási pontokat, és ezeken keresztül vizsgálja meg a stressz esemény során csődbe jutott kulcsszereplő által generált veszteség továbbgyűrűzését.



